હિન્દુ શબ્દ આપણે ત્યાં રાષ્ટ્રીયતાવાચક શબ્દ રહ્યો છે. આજ પણ ભારત બહાર એ રાષ્ટ્રીયતાવાચક શબ્દ જ છે. દિલ્હીની જામા મસ્જિદના ઈમામ અબ્દુલ્લા બુખારી થોડા વખત પહેલાં હજ કરવા ગયેલા ત્યારે ત્યાંના એક મૌલવીએ એમને પૂછ્યું કે, ‘તમે હિન્દુ છો ?’ તો એકદમ ચમકીને બોલ્યા, ‘ના, ના.. હું તો મુસલમાન છું. તમે મને હિન્દુ શી રીતે કહ્યો ? મૌલવીએ કહ્યું કે ‘તમે હિન્દુસ્થાનથી આવ્યા છો તેથી. ચીનથી આવતો મુસલમાન ચીની, રશિયાથી આવતા સી, મીસરથી આવે તે મિસરી, એમ હિન્દુસ્થાનમાંથી આવનારો મુસલમાન હિન્દુ જ કહેવાય !’